Bundesliga. “Leypsig” Dani Olmoning dubli evaziga safarda g‘alaba qozondi

Futbol bo‘yicha Germaniya chempionatining 31-turidan o‘rin “Hoffenhaym” va “Leypsig” jamoalari o‘rtasidagi uchrashuv 12-iyun, juma kuni bo‘lib o‘tdi.

Tur o‘yinlarini ochib bergan bahsda “buqalar”ning qo‘li baland keldi. Uchrashuvning 9-daqiqasida mehmonlarning ispaniyalik yarim himoyachisi Dani Olmo hisobni ochgan bo‘lsa, oradan ikki daqiqa o‘tib o‘yindagi dublini nishonladi.
Shu tariqa ushbu g‘alabadan so‘ng “Leypsig” ochkolarini 62 taga yetkazib oldi va 3-o‘rinda qolmoqda. “Hoffenhaym” (43) esa 6-pog‘onaga ko‘tarilib olish imkoniyatidan quruq qoldi.
Turning qolgan o‘yinlari 13 va 14-iyun kunlari bo‘lib o‘tadi.
Bundesliga
31-tur bahsi
12-iyun, juma
Gollar: 0:1 – 9 Olmo, 0:2 – 11 Olmo.
“Hoffenhaym”: Baumann, Kaderjabek, Posh, Bichakchich, Suber (Skov, 46), Grillich, Samasseku (Kramarich, 46), Baumgartner (Bruun Larsen, 68), Rudi, Gayger (Akpoguma, 81), Dabbur (Bebu, 62).
“Leypsig”: Gulachi, Anxelinyo, Halstenberg, Mukiyele, Klostermann, Laymer (Nkunku, 62), Zabitser (Konate, 78), Kampl (Adams, 68), Olmo (Aydara, 78), Verner, Shik (Lukman, 68).
Ogohlantirishlar: Samasseku (3), Klostermann (26), Suber (33), Nkunku (75).
13-iyun, shanba
14-iyun, yakshanba